తెలంగాణలో మహిళా తహసీల్దార్ దారుణహత్య WATCH LIVE TV
ట్రంప్ ఒత్తిడికి ఇన్ఫోసిస్ తలొగ్గింది
ప్రముఖ భారతీయ ఐటీ సంస్థ ఇన్ఫోసిస్ తీసుకున్న నిర్ణయాన్ని వైట్ హౌస్ స్వాగతించింది.
TNN | Updated:
May 3, 2017, 03:24PM IST
వచ్చే రెండేళ్లలో పది వేల మంది అమెరికన్లను ఉద్యోగాల్లోకి తీసుకునేలా భారత ఐటీ సంస్థ ఇన్ఫోసిస్ తీసుకున్న నిర్ణయాన్ని అమెరికా అధ్యక్ష భవనం వైట్ హౌస్ స్వాగతించింది. హెచ్1-బీ వీసాల జారీ క్లిష్టతరం అవుతుండటంతో రానున్న రెండేళ్లలో పది వేల మంది అమెరికన్లు ఉద్యోగాల్లోకి తీసుకుంటామని ఇన్ఫోసిస్ మంగళవారం ప్రకటించింది. అమెరికాలో కొత్తగా నాలుగు కేంద్రాలను ఏర్పాటు చేస్తామని కూడా ఆ సంస్థ తెలిపింది. ఉద్యోగాల్లో అమెరికన్లకే పెద్దపీట వేస్తామని ఎన్నికల్లో హామీ ఇచ్చిన ట్రంప్ అధికారంలోకి వచ్చాక.. ఆ దిశగానే అడుగులు వేశారు. విదేశీయుల కంటే స్థానిక అమెరికన్లకే ప్రాధాన్యం ఇవ్వాలని సంస్థలపై ఒత్తిడి చేశారు.
ఇన్ఫోసిస్ నిర్ణయాన్ని ట్రంప్ సర్కారు సాధించిన రాజకీయ విజయంగా వైట్ హౌస్ వర్గాలు అభివర్ణించాయి. ఔట్ సోర్సింగ్ సంస్థలు అక్రమంగా ఉద్యోగులను నియమించుకుంటున్నాయని ట్రంప్ గతలో చాలాసార్లు వ్యాఖ్యానించారు. సంస్థలు లాటరీ విధానంలో ఎక్కువగా హెచ్-1బీ వీసాలను పొందడం అమెరికన్ల ఉద్యోగ అవకాశాలను దెబ్బతీస్తోందని ఆయన ఆరోపించారు. లాటరీ విధానం కారణంగా అమెరికన్లు ఉద్యోగ అవకాశాలను కోల్పోతున్నారని ఆయన ఆవేదన వ్యక్తం చేశారు.